Video Jandarmul Vlad loveşte din nou. De 1 Martie, chipeşul ofiţer a împărţit flori doamnelor şi domnişoarelor pe străzile din centrul Capitalei
Vlad se-ntoarce! La fel de chipeş, jandarmul care defila mândru în uniforma de ofiţer, toamna trecută, s-a întors pe străzile din centrul Capitalei. De data asta, ca să împartă flori doamnelor şi domnişoarelor, cu ocazia zilei de 1 martie.
Vlad, jandarmul înalt şi arătos care făcea sezaţie, în urmă cu câteva luni, în centrul Bucureştiului, vrea să aprindă din nou imaginaţia doamnelor și domnișoarelor. De 1 Martie, chipeşul ofiţer a pornit iar pe străzi ca să le cucerească inimile, de data asta oferindu-le flori.
Jandarmul Vlad a atras din nou privirile tuturor doamnelor, pe străzile din centrul Capitalei
Dacă în clipul de promovare postat de Jandarmerie în octombrie, fondul muzical era o melodie celebră a trupei ABBA, astăzi, alegerea instituției a fost "Cheri, cheri, lady" a celor de Modern Talking.
Videoclipul a strâns deja mii de vizualizări și aprecieri.
Vlad este ofiţer la Brigada Specială de Intervenţie a Jandarmeriei din 2021.